Xavier Ribera, director de comunicació, relacions institucionals i sostenibilitat
Aquestes deu paraules, que des de fa uns mesos ens acompanyen amb forma de missió corporativa de la companyia a Espanya i Portugal, són el preludi idoni per entendre com vivim la responsabilitat corporativa.
BASF és una empresa multinacional alemanya amb més de 150 anys d'història que aquest 2019 complirà mig segle de presència a Tarragona, on hi té el centre de producció més gran del sud d'Europa.
Com a empresa química, la nostra companyia es dedica a escoltar els reptes de la societat, els quals intenta respondre des de la ciència i, en concret, des de la química.
És comprensible que la sostenibilitat sigui un element central dins de BASF.
De fet, la sostenibilitat ja fa gairebé 10 anys que es va fer un lloc central a la companyia, passant a formar part de la nostra missió corporativa global: "Creem química per un futur sostenible".
Aquesta es convertia en l'eix de l'estratègia i, a la vegada, es posava èmfasi en el concepte més integral de la mateixa, el que uneix les vessants ambiental, econòmica i social.
És així com entenem la sostenibilitat i, per tant, la responsabilitat corporativa a BASF.
Entenem aquesta sostenibilitat des del com i des del què.
Com produïm és tan important com el què produïm.
Creem solucions que ens ajuden a ser més sostenibles.
Un bon exemple és les càpsules de cafè fetes d'Ecovio (un plàstic de BASF compostable), que en unes setmanes es converteixen en compost i, per tant, no deixen residu.
Treballem enfocats a l'economia circular.
Però si posem l'accent en la vessant més social, que és la que aquí ens ocupa, destacaria dues línies de treball de la companyia: La interna, creant el millor equip; i la externa, treballant sempre de cara al territori que ens envolta.
Per crear el millor equip és imprescindible atraure el talent, motivar-lo i retenir-lo.
Per aquest motiu els col·laboradors a BASF són el més important.
Aquesta premissa ens fa reinventar-nos a diari per poder oferir el millor entorn laboral possible.
Flexibilitat horària, programes de treball des de casa, assegurança mèdica, ajudes escolars, activitats esportives o els programes específics de desenvolupament personal són alguns dels exemples que ho confirmen i que ens han fet aparèixer en els darrers estudis de les empreses més valorades per treballar al territori.
Un territori, que com deia abans, també és clau per entendre la nostra voluntat de créixer conjuntament.
Des de la seva implantació ara farà 50 anys, BASF ha volgut viure de cara a la gent que l'envolta, conviure-hi, créixer junts.
Volem oferir oportunitats i col·laborar en el desenvolupament de territori, a nivell econòmic i social.
Per aquest motiu BASF participa en algunes de les iniciatives més importants que impulsa el seu entorn, el Concurs de Castells, el foment de les activitats científiques o l'impuls del Nàstic Genuine, un projecte de futbol per a persones amb capacitats especials i que ha esdevingut el projecte de responsabilitat social corporativa de la lliga espanyola de futbol professional, LaLiga Genuine.
I aquesta convicció de col·laborar amb el territori passa per escoltar, per generar un diàleg constant.
Tant és així que BASF té des de fa més de dues dècades un panell públic assessor en el qual conversa amb persones de l'entorn, representatives del teixit social.
Aquest espai de diàleg ha obert el camí els darrers anys a crear un panell infantil, treballat amb infants de La Canonja i Tarragona, i amb qui també es conversa de com veuen la indústria i què n'esperen d'ella.
Perquè la nostra voluntat és renovar la llicència social a diari, a través del diàleg i el compromís amb el què ens envolta.
Publicat al butlletí RScat 28 (26 d'octubre de 2018)